Yekkfa useggas taqcict-nni tuzyint tesεeda-t deg uxemem aṭas ɣef leswaq d yirgazen, mbaεd tusa-d i-tikkelt tis snat ɣer ssuq tettfeǧiǧ, acebbub-is s yini n uɣelluy n yiṭij, lefjer ɣef yicenfiren-is yettecmumuḥ meεna ilmeẓyen llan mi ttwalan ad ḍewren, tesεeda ass-is d tawḥidt, deg rrif, wlec win itt-iqarben. Mi d tameddit tuɣal ɣer uxxam-is tettεeyyiḍ deg yiman-is: «Ur tturebban ara yilmeẓyen-nni! Aql-i yerwi lxaṭer-iw dayen kan, wlec sber fellas».